Cobie Smulders

Jacoba Francisca Maria "Cobie" Smulders (født 3. april, 1982) er en canadisk-amerikansk skuespiller. Hun er bedst kendt for sine roller som Robin Scherbatsky i CBS sitcommen How I Met Your Mother (2005–2014) og som S.H.I.E.L.D. agenten Maria Hill i Marvel Cinematic Universes superheltefilm The Avengers (2012), Captain America: The Winter Soldier (2014), Avengers: Age of Ultron (2015), Avengers: Infinity War (2018), Avengers: Endgame (2019) og i Spider-Man: Far From Home (2019), samt flere gæsteoptrædner i ABC's Agents of S.H.I.E.L.D. Smulders' andre filmroller inkluderer Safe Haven (2013), They Came Together (2014), Results (2015) og Jack Reacher: Never Go Back (2016). Hun spiller rollen som Dex Parios i ABC' krimidramaserie Stumptown (2019).

Opvækst 
Smulders blev født i Vancouver, British Columbia i Canda som datter af en hollandsk far, som var tandlæge, og en britisk mor, der arbejde med fundraisers. Hun voksede op i White Rock, British Columbia og familien flyttede senere til det velhavende West Point Grey-kvarter og gik på high school på Lord Byng Secondary School. Hun er opkaldt efter sin grandtante, Jacoba, som også blev kaldt "Cobie". Smulders beskriver sig selv som "flydende lytter" på fransk. Hun har fire søstre og tre brødre, Melissa, Scott, Amy, Mark, Fiona, Adam og Julie Smulders. Smulders var medlem af Girl Guides of Canada som barn og nåede at blive Brownie (Girl Guide-klassificering for 7-10 årige).

Smulders arbejdede som model, hvilket hun senere udtalt, at hun "faktisk lidt hadede", og tilføjede, at modeljobbene havde gjort hende forbeholden overfor at forfølge hendes skuespillerdrøm: "Du ved, du kommer ind i de her rum, og jeg har oplevet at folk dømmer dig og din krop gennem så lang tid, og det var jeg bare færdig med. Men så var jeg bare sådan ' Nej, jeg er nødt til at spille skuespil. Jeg skal gøre det godt og jeg er nødt til at have en stemme og er nødt til at ændre tankegangen om det nu.'

I sin ungdom ville Smulders gerne være marinbiolog. Hun fandt dog interessen for teater i løbet af high school og fik kortvarigt teaterundervisning ved University of Victoria før hun vendte tilbage til skuespillet.

Karriere 

Smulders' første skuespilsrolle var med en gæsteoptræden i Showtime science-fiction-serien Jeremiah; hun havde herefter flere optrædner i tv, bl.a. en tilbagevendende rolle i The L Word. Hendes første faste rolle var i den kortlivede ABC-serie Veritas: The Quest, som kun kørte en sæson. Efter Veritas blev aflyst, blev Smulders castet som nyhedsreporteren Robin Scherbatsky i CBS' sitcom How I Met Your Mother i 2005. Serien kørte i ni sæsoner frem til 2014, og vandt 10 Emmy Awards. I juni 2010 havde Smulders sin off-Broadway-debut i stykket Love, Loss, and What I Wore på Westside Theatre.

Smulders spillede Maria Hill i filmen The Avengers fra 2012. Hun fik undervisning af en Los Angeles SWAT-team-instruktør i at håndtere våben for at kunne spille rollen. Smulders har siden spillet rollen i tre afsnit af tv-serien Agents of S.H.I.E.L.D. samt i filmene Captain America: The Winter Soldier (2014), Avengers: Age of Ultron (2015), Avengers: Infinity War (2018), Avengers: Endgame (2019) og Spider-Man: Far From Home (2019).

I 2013 havde Smulders en birolle i det romantiske drama Safe Haven. Hun medvirkede også i komediedramaet Delivery Man og They Came Together. Smulders lagde i 2014 stemme til Lego-versionen af Wonder Woman i den animerede tegnefilm The Lego Movie. Det var første gang, at Wonder Woman-figuren optrådte i en film. I juli 2015 blev det meldt ud, at Smulders' rolle som Harriet Grant i tv-filmen Confirmation, i stedet ville blive spillet af Zoe Lister-Jones, da Smulders havde brækket sit ben inden optagelserne.

I 2016 medvirkede hun i komediedramaet The Intervention og i actionfilmen Jack Reacher: Never Go Back overfor Tom Cruise. I 2017 spillede hun den tilbagevendende karakter "Mor" i Netflix-serien A Series of Unfortunate Events sammen med How I Met Your Mother-kollegaen Neil Patrick Harris. Fra 2017 til 2019 havde hun den faste rolle som Lisa Turner i Netflix original-serien, Friends from College. Hun optrådte herefter som Dexedrine "Dex" Parios, a PTSD-ramt militærveteran der nu praktiserer som privatdetektiv i ABC-krimidramaet Stumptown, som havde premiere den 25. september 2019.

Privatliv 
Smulders forlovede sig skuespilleren Taran Killam i januar 2009 efter parret havde mødt hinanden ved en fest med fælles bekendte fire år forinden. De giftede sig den 8. september 2012 i Solvang, Californien. De bor i Pacific Palisades, Californien. Parret har to døtre, Shaelyn Kado Killiam (født i 2009) og Janita Mae Killiam (født i 2015). Smulders mand, Killiam, har optrådt i seks afsnit af How I Met Your Mother, som den upopulære Gary Blauman, som ingen af seriens karaktere kan lide.

I 2015 afslørede Smulders, at hun var blevet ramt af kræft i æggestokkene som 25-årig, mens optagelserne til tredje sæson af How I Met Your Mother i 2007 kørte. Hun måtte have to tumorer fra æggestokken opereret væk, men kræften havde spredt sig til lymfesystemet, som krævede flere operationer gennem de næste to år. Hun endte med kun at have en tredjedel af sine æggestokke tilbage og fik besked om, at hun ikke ville kunne blive gravid. Det viste sig dog at være forkert, da hun siden blev mor til to piger. I august 2019 meldte hun ud, at sygdommen var i stilstand for nu.

I 2020 annoncerede Smulders, at hun var blevet amerikansk statsborger, og fortsat har sit canadiske statsborgerskab.

Velgørenhedsarbejde 
Smulders filmede i 2014 en public service-kampagnefilm for Oceana, en international havbeskyttelsesorganisation. I maj 2020 udgav hun en kort musikvideo, hvor hun parodierede sangen "Let's Go to the Mall", en sang hendes How I Met Your Mother-karakter havde sunget, med omskrivningen "Let's All Stay at Home" som opfordring til at folk skulle blive hjemme og håndhæve COVID-19-restriktionerne. Smulders har også opfordret til at donere til organisationerne Save the Children, Canada Helps og Daily Bread Food Bank under pandemien. I september 2020 promoverede hun for genanvendelse af affald med National CleanUp Day, Clean Trails og Planet Oat. "Og jeg håber at folk kan komme ud og se det med egne øjne, og forhåbentligt hjælpe med at redde planeten."

Filmografi

Film

Tv

Teater

Priser og nomineringer

References

External links 

 
 
 Cobie Smulders How I Met Your Mother biography at CBS

 

Skuespillere fra Canada
Personer fra Vancouver